CELEX: 62020CA0360
Language: el
Date: 2021-10-14 00:00:00
Title: Υπόθεση C-360/20: Απόφαση του Δικαστηρίου (όγδοο τμήμα) της 14ης Οκτωβρίου 2021 [αίτηση του Tribunalul Argeş (Ρουμανία) για την έκδοση προδικαστικής αποφάσεως] — Ministerul Lucrărilor Publice, Dezvoltării şi Administraţiei, πρώην Ministerul Dezvoltării Regionale şi Administraţiei Publice κατά NE (Προδικαστική παραπομπή – Προστασία των οικονομικών συμφερόντων της Ευρωπαϊκής Ένωσης – Άρθρο 325 ΣΛΕΕ – Καταπολέμηση της απάτης και άλλων παράνομων δραστηριοτήτων – Σύμβαση για την προστασία των οικονομικών συμφερόντων της Ένωσης – Έννοια της «απάτης» – Παράνομη συμπεριφορά κατά τη διάρκεια της περιόδου βιωσιμότητας ενός έργου)

13.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 502/9
            
         
      Απόφαση του Δικαστηρίου (όγδοο τμήμα) της 14ης Οκτωβρίου 2021 [αίτηση του Tribunalul Argeş (Ρουμανία) για την έκδοση προδικαστικής αποφάσεως] — Ministerul Lucrărilor Publice, Dezvoltării şi Administraţiei, πρώην Ministerul Dezvoltării Regionale şi Administraţiei Publice κατά NE
      (Υπόθεση C-360/20) (1)
      
      (Προδικαστική παραπομπή - Προστασία των οικονομικών συμφερόντων της Ευρωπαϊκής Ένωσης - Άρθρο 325 ΣΛΕΕ - Καταπολέμηση της απάτης και άλλων παράνομων δραστηριοτήτων - Σύμβαση για την προστασία των οικονομικών συμφερόντων της Ένωσης - Έννοια της «απάτης» - Παράνομη συμπεριφορά κατά τη διάρκεια της περιόδου βιωσιμότητας ενός έργου)
      (2021/C 502/13)
      Γλώσσα διαδικασίας: η ρουμανική
      
         Αιτούν δικαστήριο
      
      Tribunalul Argeş
      
         Διάδικοι στην υπόθεση της κύριας δίκης
      
      Ministerul Lucrărilor Publice, Dezvoltării şi Administraţiei, πρώην Ministerul Dezvoltării Regionale şi Administraţiei Publice
      
         κατά
      
      NE
      
         Διατακτικό
      
      
                  1)
               
               
                  H έννοια της «απάτης εις βάρος των οικονομικών συμφερόντων» της Ευρωπαϊκής Ένωσης, κατά το άρθρο 1, παράγραφος 1, στοιχείο α', της Σύμβασης η οποία καταρτίστηκε βάσει του άρθρου K.3 της συνθήκης για την Ευρωπαϊκή Ένωση, σχετικά με την προστασία των οικονομικών συμφερόντων των Ευρωπαϊκών Κοινοτήτων, η οποία υπεγράφη στις Βρυξέλλες στις 26 Ιουλίου 1995, περιλαμβάνει τη χρήση ψευδών ή ανακριβών δηλώσεων που υποβάλλονται μετά την εκτέλεση χρηματοδοτηθέντος έργου, με σκοπό τη φαινομενική εκπλήρωση των υποχρεώσεων που προβλέπονται κατά την περίοδο βιωσιμότητας του έργου.
               
            
                  2)
               
               
                  Η αρχή της υπεροχής του δικαίου της Ένωσης έχει την έννοια ότι επιβάλλει σε εθνικό δικαστήριο να ερμηνεύει τις διατάξεις του εθνικού δικαίου κατά τρόπο σύμφωνο προς τις υποχρεώσεις που απορρέουν από το άρθρο 325, παράγραφοι 1 και 2, ΣΛΕΕ, υπό το πρίσμα του άρθρου 1, παράγραφος 1, στοιχείο α', της Σύμβασης η οποία καταρτίστηκε βάσει του άρθρου K.3 της συνθήκης για την Ευρωπαϊκή Ένωση, σχετικά με την προστασία των οικονομικών συμφερόντων των Ευρωπαϊκών Κοινοτήτων, η οποία υπεγράφη στις Βρυξέλλες στις 26 Ιουλίου 1995, εφόσον η ερμηνεία αυτή δεν συνεπάγεται παραβίαση της αρχής της νομιμότητας αξιόποινων πράξεων και ποινών.
               
            
         (1)  ΕΕ C 390 της 16.11.2020.